Τίνγκα

Ο Πάουλο Έντσον Νασιμέντο Κόστα {πορτογαλικά: Paulo Edson Nascimento Costa}, ευρύτερα γνωστός ως Τίνγκα, γεννημένος στις 15 Μαΐου 1981 στο Πόρτο Αλέγκρε της Βραζιλίας, είναι Βραζιλιάνος βετεράνος ποδοσφαιριστής ο οποίος έμεινε στις μνήμες των φιλάθλων ως ένα καθαρόαιμο, φουλ επιθετικογενές αριστερό μπακ.
 Ποδοσφαρική καριέρα 
Ο Τίνγκα ξεκίνησε την ποδοσφαιρική του διαδρομή από τα τμήματα υποδομών της Ferroviário Atlético Clube. 
To 2005, ο Τούτα υπέγραψε συμβόλαιο συνεργασίας Porto Alegre Futebol Clube (μια μικρή ομάδα του Πόρτο Αλέγκρε, την οποία είχε αγοράσει ο Roberto de Assis Moreira, αδελφός, ατζέντης και σύμβουλος του διάσημου Ροναλντίνιο). Η ομάδα αυτή στην ουσία λειτουργούσε ως σκαλοπάτι για την προώθηση νεαρών ταλαντούχων παικτών κυρίως σε ευρωπαϊκούς συλλόγους.

Το 2006 μεταπήδησε στην Veranópolis Esporte Clube Recreativo e Cultural.

Το Μάρτιο του 2006, η εταιρία του Roberto de Assis Moreira υπέγραψε πενταετές συμβόλαιο εμπορικής συνεργασίας με τον Άρη Θεσσαλονίκης. Συμφωνία Άρη με Ροναλντίνιο!Συμφωνία Άρη-Ροναλντίνιο! Σκοπός αυτής της συνεργασίας ήταν η στελέχωση του Άρη με φθηνούς, φερέλπιδες Βραζιλιάνους ποδοσφαιριστές.

Στα πλαίσια αυτής της συμφωνίας, ο Τίνγκα, μαζί με τους συμπατριώτες του, Τούτα, Νέγκρι, Νασιμέντο και Βαϊσχάιμερ έφτασαν στη Θεσσαλονίκη και εντάχθηκαν στο δυναμικό των «κιτρίνων». 

Με προπονητή τον Γκιγιέρμο Όγιος, που ευνοούσε την παρουσία Λατινοαμερικάνων ποδοσφαιριστών στην ενδεκάδα, ο Τίνγκα ξεκίνησε τη χρονιά ως βασικός αριστερός οπισθοφύλακας. Οι συχνές προωθήσεις του και το άκρως επιθετικογενές παιχνίδι του άρεσαν στους φίλους της ομάδας, πλην όμως τα αποτελέσματα της ομάδας ήταν μέτρια. Η έλευση του νέου προπονητή Κίκε Ερνάντεθ στα μέσα της σεζόν, μείωσε μεν τις συμμετοχές του Τίνγκα αλλά δεν τον έθεσε στο περιθώριο της ομάδας.

Ο Τίνγκα ντεμπουτάρισε στις 20 Αυγούστου 2006 στον εκτός έδρας αγώνα με τον Λάρισα Λάρισα-Άρης 1-1 20/08/2006

Ο Τίνγκα, παρέμεινε στους «κιτρινόμαυρους» μέχρι το καλοκαίρι του 2007, χωρίς όμως να θέλξει ιδιαίτερα με την απόδοσή του. Στον ένα χρόνο της παρουσίας του, κατέγραψε συνολικά 18 συμμετοχές στο Πρωτάθλημα χωρίς να σημειώσει κάποιο τέρμα.O Τίνγκα στη Super League Επίσης κατέγραψε και μια συμμετοχή στο Κύπελλο Ελλάδος.

Τελικά, η ομάδα κατέκτησε την 4η θέση στην αγωνιστική σεζόν Σούπερ Λίγκα 2006–07 και κέρδισε πανάξια το εισιτήριο για το Κύπελλο ΟΥΕΦΑ της επόμενης χρονιάς αλλά οι ποδοσφαιριστές που έφτασαν στο Χαριλάου μέσω του Ασίς δεν ήταν αυτοί που ξεχώρισαν. 

Το καλοκαίρι του 2007, η οριστική κατάρρευση της συμφωνίας Άρη-Ασίς, οδήγησε τους παίκτες σε μεταγραφή-πακέτο στην κυπριακή ομάδα του ΑΠΟΠ Κινύρας. Παρελθόν από τον Άρη οι τέσσερις Βραζιλιάνοι

Την περίοδο 2007-08 ο ΑΠΟΠ Κινύρας κατέκτησε την όγδοη θέση στο πρωτάθλημα κι ο Τίνγκα αγωνίστηκε σε 12 ματς σκοράροντας 5 τέρματα. Το πρώτο του επίσημο ματς με τη φανέλα του ΑΠΟΠ ήταν την 15η Σεπτεμβρίου 2007, στον ισόπαλο (με 1-1) εντός έδρας αγώνα κόντρα στην ’Ενωση Νέων Παραλιμνίου. ΑΠΟΠ Κίνυρας – Ε.Ν.Π. 1-1 15/09/2007

Το 2010, ο Τίνγκα επέστρεψε ξανά στη Βραζιλία και συνέχισε την καριέρα του για μια διετία (2010-12) στην άσημη Esporte Clube Cruzeiro, αναμένοντας κάποια καλή πρόταση συνεργασίας από κάποιο ευρωπαϊκό σύλλογο. Καθώς μια τέτοια πρόταση δεν ήρθε ποτέ, συνέχισε ως ερασιτέχνης ποδοσφαιριστής σε ομάδες χαμηλότερων κατηγοριών του Βραζιλιάνικου ποδοσφαίρου και ειδικότερα στην «Concórdia Atlético Clube» (2012) και ξανά στην «Ferroviário Atlético Clube» Ο Τίνγκα παίζει ακόμα μπάλα, τον ανακοίνωσε η… Φεροβιάριο! (2013) με τη φανέλα της οποίας αγωνίστηκε στο τοπικό Καμπεονάτο Σεαρένσε, όπου και κρέμασε τα ποδοσφαιρικά του παπούτσια.

To 2017, σε ηλικία 36 ετών πλέον, ο Τίνγκα ξεκίνησε μια νέα καριέρα, αφού απέκτησε το δίπλωμά του ως διαιτητής, στη γενέτειρά του, το Πόρτο Αλέγκρε.  Πρώην παίκτης του Άρη έγινε διαιτητής (photo)
Παραπομπές

Εξωτερικοί σύνδεσμοι

Προφίλ Τίνγκα στο transfermarkt.com
Προφίλ του Τinga στο ogol.com.br

Κατηγορία:Βραζιλιάνοι ποδοσφαιριστές
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Αμυντικοί ποδοσφαιριστές
 Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΑΠΟΠ Κινύρα Πέγειας
Κατηγορία:Ποδοσφαιριστές ΑΕΠ Πάφου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Κύπρο